Diari Oficial de la Generalitat Valenciana


Sumari del DOGV 6408, del 30-11-2010 (2010/12320)

ORDE 42/2010, de 19 de novembre, de la Conselleria d'Agricultura, Pesca i Alimentació, per la qual es modifica l'Orde de 25 de març de 2008, de la Conselleria d'Agricultura, Pesca i Alimentació, per la qual s'aproven les bases reguladores de les subvencions en matèria de modernització d'explotacions agrícoles i de primera instal·lació d'agricultors jóvens en el marc del Programa de Desenrotllament Rural de la Comunitat Valenciana 2007-2013.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6408

Data del DOGV
:   30-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/12919


Data del document
:   19-11-2010

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública

ORDE 42/2010, de 19 de novembre, de la Conselleria d'Agricultura, Pesca i Alimentació, per la qual es modifica l'Orde de 25 de març de 2008, de la Conselleria d'Agricultura, Pesca i Alimentació, per la qual s'aproven les bases reguladores de les subvencions en matèria de modernització d'explotacions agrícoles i de primera instal·lació d'agricultors jóvens en el marc del Programa de Desenrotllament Rural de la Comunitat Valenciana 2007-2013. [2010/12106]  
Per mitjà de l'Orde de 25 de març de 2008, de la Conselleria d'Agricultura, Pesca i Alimentació (DOCV núm. 5736, de 7 d'abril de 2008), modificada per l'Orde de 2 de novembre de 2009 (DOCV núm. 6137, de 4 de novembre de 2009), es van aprovar les bases reguladores de les subvencions en matèria de modernització d'explotacions agrícoles i de primera instal·lació d'agricultors jóvens en el marc del Programa de Desenrotllament Rural de la Comunitat Valenciana.  
En els articles 6 i 10 de l'esmentada orde es regulen el tipus i l'import de cada una de les mesures, la modernització d'explotacions i la instal·lació d'agricultors jóvens respectivament, i es contempla com una de les modalitats d'ajuda la bonificació d'interessos que pogueren generar els préstecs a subscriure pels beneficiaris.  
Ja que s'ha observat que el pagament únic d'interessos actualitzats als quals es fa referència en els esmentats articles resulta de difícil aplicació, quan el préstec es troba en període de carència, es considera necessària la modificació de l'esmentada circumstància.  
Així mateix, amb la finalitat d'informar sobre el procediment de selecció d'estes ajudes, es modifica l'article 18 de l'orde de bases.   
A proposta de la directora general de Producció Agrària i en virtut de les competències que tinc atribuïdes per l'article 28 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, de modificació de la Llei 5/1983, de 30 desembre, del Consell.  
ORDENE  
Article primer. Aplicació dels interessos actualitzats en les ajudes a la modernització d'explotacions agrícoles  
Es modifica el penúltim paràgraf del punt 5, de l'article 6, de l'Orde de 25 de març de 2008, de la Conselleria d'Agricultura, Pesca i Alimentació, per la qual s'aproven les bases reguladores de les subvencions en matèria de modernització d'explotacions agrícoles i de primera instal·lació d'agricultors jóvens en el marc del Programa de Desenrotllament Rural de la Comunitat Valenciana 2007-2013, i queda amb la redacció següent:  
"Una vegada justificades i certificades les inversions, la subvenció d'interessos restants es farà efectiva en únic pagament a l'entitat de crèdit. El seu import es calcularà aplicant a les quantitats periòdiques que es deriven de la bonificació d'interessos la taxa d'actualització corresponent. L'import actualitzat dels interessos s'aplicarà a minorar l'import de les quotes d'amortització pendent en parts iguals o, si açò no fóra possible perquè està el préstec en el període de carència com s'establix en l'annex VII d'esta orde, a l'import dels interessos que a cada semestre corresponga."  
Article segon. Aplicació dels interessos actualitzats en les ajudes a la primera instal·lació d'agricultors jóvens  
Es modifica el penúltim paràgraf del punt 2, de l'article 10, de l'Orde de 25 de març de 2008, de la Conselleria d'Agricultura, Pesca i Alimentació, per la qual s'aproven les bases reguladores de les subvencions en matèria de modernització d'explotacions agrícoles i de primera instal·lació d'agricultors jóvens en el marc del Programa de Desenrotllament Rural de la Comunitat Valenciana 2007-2013, i queda amb la redacció següent:  
"A l'efecte de calcular l'aplicació dels interessos actualitzats en les ajudes a la primera instal·lació d'agricultors jóvens, caldrà ajustar-se a allò que es disposa en el penúltim paràgraf del punt 5, de l'article 6, d'esta orde."  
Article tercer. Selecció de sol·licituds  
Es modifica l'últim paràgraf del punt 9, de l'article 18, de l'Orde de 25 de març de 2008, de la Conselleria d'Agricultura, Pesca i Alimentació, per la qual s'aproven les bases reguladores de les subvencions en matèria de modernització d'explotacions agrícoles i de primera instal·lació d'agricultors jóvens en el marc del Programa de Desenrotllament Rural de la Comunitat Valenciana 2007-2013, i queda amb la redacció següent:  
"Si el sol·licitant no complix alguna de les condicions que foren valorades en el procés de selecció de la seua sol·licitud es procedirà, d'acord amb els articles 36 i 37 de la Llei 30/1993, de 17 de novembre, General de Subvencions, a invalidar la resolució de concessió o, si s'escau, al reintegrament de les ajudes percebudes."  
DISPOSICIÓ FINAL ÚNICA  
Entrada en vigor  
Esta orde entrarà en vigor el dia que es publique en el Diari Oficial de la Comunitat Valenciana.  
València, 19 de novembre de 2010  
La consellera d'Agricultura, Pesca i Alimentació  
MARITINA HERNÁNDEZ MIÑANA